Diane Karusisi

Diane Karusisi ni mwanahisabati, mtaalam wa uchumi, mtendaji wa benki na msomi kutoka nchini Rwanda.

Karusisi ni Mkurugenzi Mtendaji wa Benki ya Kigali, benki kubwa zaidi ya kibiashara nchini Rwanda. Kabla ya wadhifa wake wa sasa, aliwahi kuwa mchumi mkuu na mkuu wa mkakati na sera katika Ofisi ya Rais wa Rwanda.

Historia ya maisha na elimu 
Dkt. Karusisi alisoma katika Chuo Kikuu cha Freiburg nchini Uswisi, na kufuzu na Shahada ya Uzamili katika Uchumi na PhD katika Uchumi wa Kihisabati. Tasnifu yake ya udaktari, iliyochapishwa mwaka 2009, ina kichwa "Dependency in credit portfolios: Modeling with copula functions".

Kazi 
Kuanzia mwaka 2000 hadi 2006, Karusisi alihudumu kama profesa msaidizi wa takwimu za kiuchumi katika Chuo Kikuu cha Freiburg, Uswisi. Kuanzia mwaka 2007 hadi 2009, alifanya kazi katika taasisi ya Credit Suisse Asset Management mjini Zurich kama mhandisi wa mifuko ya mapato yasiyobadilika. 

Mnamo mwezi Agosti 2009, alirejea Rwanda na kuteuliwa kuwa mshauri mkuu wa mkurugenzi mkuu wa Taifa wa Takwimu Rwanda (NISR). Mwezi Septemba 2010, aliteuliwa kuwa mkurugenzi mkuu wa NISR. 

Katika nafasi hiyo, alisimamia usanifu na utekelezaji wa tafiti kubwa. Mwezi Februari 2016, Karusisi aliteuliwa kuwa mkurugenzi mtendaji mkuu wa Bank of Kigali. Alimrithi James Gatera, ambaye alijiuzulu baada ya takriban miaka tisa akiwa katika uongozi wa benki hiyo kubwa zaidi ya kibiashara nchini Rwanda.

Majukumu mengine 
Dkt. Karusisi pia ni makamu mwenyekiti wa bodi ya Chuo Kikuu cha Rwanda. Pia ni mjumbe wa bodi ya Rwanda Development Board.

Marejeo

Jamii:Wanawake wa Rwanda